YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO (ensimmäinen jaosto)

2 päivänä heinäkuuta 1997

Asia T-28/96

Doreen Chew

vastaan

Euroopan yhteisöjen komissio

”Henkilöstö — Edustus — Henkilöstökomitea — Vaalit — Toimenhaltijöiden vaaliluettelo”

Täydellinen teksti ranskankielellä II-497

Aihe:

Kanne, jossa vaaditaan kumoamaan yhteisön ulkopuolisen henkilöstön edustuksen vaalitulos, jonka vaalikomitea on esittänyt, siltä osin kuin siinä nimetään maantieteellisen alueen nro 3 paikallisten toimenhaltijoiden kollegioon valittu alueellinen edustaja, ja velvoittamaan komissio korvaamaan kantajalle aiheutuneesta aineettomasta vahingosta yhden Belgian frangin.

Lopputulos:

Hylkääminen.

Tuomion lyhennelmä

Joulukuussa 1994 useissa komission edustustoissa toimitettiin vaali yhteisön ulkopuolisen henkilökunnan paikallisten ja alueellisten edustajien valitsemiseksi. Ennen vaaleja Brysselissä muodostettu vaalikomitea antoi ohjeita edustustojen päälliköille. Yhden ohjeen mukaan äänestäjien oli allekirjoitettava äänestyspäivänä ”vaaliluettelo” varmistaakseen tällä tavoin äänioikeutensa.

Kantaja, joka on komission Fidzisaarten edustuston paikallinen toimenhaltija, oli vaaleissa Australian, Fidzisaarten, Uuden-Kaledonian, Salomonsaarten, Samoan, Tongan ja Vanuatun kattavan maantieteellisen alueen nro 3 ehdokkaana.

Vaalien aikana Salomonsaarten edustuston toimittamat vaalit eivät sujuneet asianmukaisesti. Tämä edustusto keräsi kuusi äänestyslippua, mutta siellä pidetyssä vaaliluettelossa oli vain viiden äänestäjän allekirjoitus. Vaalikomitea totesi 12.1.1995 pitämässään kokouksessa tämän virheen ja myös sen, että maantieteellisen alueen nro 3 vaalitulos riippuu siitä, otetaanko Salomonsaarten edustuston toimittamat äänet huomioon.

Vastauksena vaalikomitean 26.1.1995 lähettämään telekopioon, jolla pyrittiin saamaan selvitystä kyseisestä virheestä, Salomonsaarten edustuston päällikkö vahvisti 27.1.1995 päivätyllä telekopiollaan, että toimenhaltija, jonka allekirjoitus puuttuu vaaliluettelosta (X), on äänestänyt ja että hänen allekirjoituksensa on jäänyt luettelosta pois vain epähuomiossa. Tähän telekopioon oli liitetty uusi vaaliluettelo, jossa oli X:n allekirjoitus.

Saatuaan tämän uuden luettelon vaalikomitea päätti 13.2.1995 pitämässään kokouksessa ottaa huomioon Salomonsaarten edustustossa annetut kuusi ääntä eli yhden kantajalle annetun äänen ja viisi toiselle ehdokkaalle (Y) annettua ääntä.

Asianosaiset eivät ole kiistäneet sitä, että mikäli Salomonsaarten edustustossa annettuja kuutta ääntä ei otettaisi huomioon, kantajan olisi todettava tulleen valituksi alueelliseksi edustajaksi maantieteellisen alueen nro 3 paikallisten toimenhaltijoiden kollegioon.

Tutkittavaksi ottaminen

Yhteisöjen ensimmäisen oikeusasteen tuomioistuimen tehtävänä ei ole Euroopan yhteisöjen virkamiehiin sovellettavien henkilöstösääntöjen 91 artiklan mukaista kannetta käsitellessään lausua periaatteellisia kannanottoja tai antaa määräyksiä yhteisön toimielimille. Yhteisöjen tuomioistuimilta puuttuu selvästi toimivalta antaa yhteisön toimielimille määräyksiä. Toimielimen, jonka toimi on kumottu, on EY:n perustamissopimuksen 176 artiklan mukaan toteutettava tuomion täytäntöön panemiseksi tarvittavat toimenpiteet (17 kohta).

Viittaukset: asia T-94/92, X v. komissio, 9.6.1994 (Kok. H. 1994, s. II-481, 33 kohta) ja asia T-583/93, P v. komissio, 8.6.1995 (Kok. H. 1995, s. II-433, 17 kohta).

Näin ollen vaatimus, jonka mukaan ensimmäisen oikeusasteen tuomioistuimen on todettava kantajan tulleen valituksi alueelliseksi edustajaksi maantieteellisen alueen nro 3 paikallisten toimenhaltijoiden kollegioon, on jätettävä tutkimatta (18 kohta).

Vaatimuksesta, jónica mukaan päätös kantajan valituksen hylkäämisestä on loimottava, riittää että todetaan, ettei valituksen hylkäämisestä tehty päätös ole sinänsä kannekelpoinen toimi. Myös tämä vaatimus on näin ollen jätettävä tutkimatta (19 kohta).

Viittaukset: asia T-4/93, André v. komissio, 1.6.1994 (Kok. H. 1994, s. II-471, 21 kohta).

Pääasia

Kumoamisvaatimus

Ensimmäisen oikeusasteen tuomioistuimen on vaalisääntöä tulkitessaan otettava huomioon sen vaalijärjestelmän systematiikka, jonka kyseinen toimielin on toteuttanut vaalisääntöjen vahvistamisvaltansa perusteella. Kyseessä olevan säännön sanamuotoa on näin ollen tulkittava suhteessa säännön asemaan koko vaalijärjestelmässä (26 kohta).

Viittaukset: asia T-534/93, Grynberg ja Hall v. komissio, 14.7.1994 (Kok. H. 1994, s. II-595, 39-42 kohta).

Kyseisen säännön sanamuodon mukaan äänestäjien piti allekirjoittaa vaaliluettelo ”äänestyspäivänä”. Allekirjoituksilla pyrittiin varmistamaan, että äänestysliput ovat peräisin eri äänestäjiltä kuin niiltä, jotka ovat todellisuudessa ja henkilökohtaisesti käyttäneet äänioikeuttaan. Vaikka vaaliluettelon allekirjoituksella varmistetaankin äänioikeuden todellinen ja henkilökohtainen käyttö, allekirjoitus ei kuitenkaan sellaisenaan merkitse äänioikeuden käyttöä eikä ole ainoa mahdollinen todiste sen käyttämisestä (27 kohta).

Edellä esitettyjen seikkojen vuoksi vaalikomitea on täysin perustellusti ja hyvää vaalitapaa koskevaa velvoitettaan noudattaen ottanut huomioon kaikki Salomonsaarten edustuston toimittamissa vaaleissa annetut äänet (29 kohta).

Vahingonkoiyausvaatimus

Kaikki aineettoman vahingon korvaamista koskevat vaatimukset on hylättävä, koska ne liittyvät välittömästi kumoamisvaatimukseen, joka on puolestaan hylätty (33 kohta).

Viittaukset: asia T-1/91. Della Pietra v. komissio, 16.7.1992 (Kok. H. 1992, s. II-2145, 34 kohta) ja asia T-562/93, Obst v. komissio, 19.10 1995(Kok. H. 1995, s. II-737, 88 kohta).

Ratkaisu:

Kanne hylätään.